Aleksei Spiridov

Aleksei Grigorjevitš Spiridov (vene keeles Алексей Григорьевич Спиридов, saksa keeles Alexei Spiridow) (6. oktoober 1753 – 18. märts 1828 Tallinn) oli Vene keisririigi mereväelane (admiral) ja Tallinna sõjasadama väljaarendaja.

Elulugu
Ta põlvnes vanast aadlisuguvõsast, mille kohta on teateid XVI sajandist. Tema isa oli Kroonlinna sadama ülemkomandant admiral Grigori Andrejevitš Spiridov (1713−1790) ja ema Anna Matvejevna Nesterova (1731−?). Õppis alates aastast 1760 mereväekadetikorpuses. 1760−1761 teenis oma isa alluvuses, kes oli sõjalaeva komandör. 1762. aastal ülendati mitšmaniks. Ta oli mitme sõjalaeva komandör ja sai 1784. aastal kontradmirali auastme. 
Aastast 1792 oli ta Tallinna sadama ülemkomandant, 1803–1811 ja 1813–1828 Tallinna sõjakuberner ja Tallinna sadama kõrgeim komandör.biografija.ru: Спиридов Алексей Григорьевич Genealogisches Handbuch der baltischen Ritterschaften. Teil: Estland. Bd III. Görlitz: Verlag E. U. Starke, 1930, lk 152, 297-298 , . Aastal 1811 sai temast Arhangelski sadama komandör ja 1811−1813 oli ühtlasi Arhangelski sõjakuberner. Suri Tallinnas ja ta on maetud Tallinna Aleksander Nevski kalmistule.

25. veebruaril (ukj 9. märtsil) 1814 võeti ta Eestimaa rüütelkonna aadlimatriklisse (III klass, nr 303). Klingspor, Carl Arvid von. Baltisches Wappenbuch. Wappen sämmtlicher, den Ritterschaften von Livland, Estland, Kurland und Oesel zugehöriger Adelsgeschlechter. Stockholm: 1882, lk 99 info, vapp.

Mõisavaldused
Talle kuulus kuni 1801. aastani Natalienhofi suvemõis, mille ta ostis Holstein-Becki hertsogilt Peter August Friedrichilt.Marienthali Keskuse ajalugu. 1816. aastal sai ta 12 aastaks rendile Uuemõisa mõisa (Neuenhof). Leping hakkas kehtima 1819. aastal ja selle tähtaeg oli aasta 1831.LAB, f. 25, Ms. 154a, L 26. Tema nimel oli mõis veel 1825. aastal.LAB, f. 25, Ms. 154g. Pagineerimata.

Auastmed
 Aasta Kuupäev Auaste 1762 27. august mitšman 1768 5. juuni leitnant 1771 8. detsember alampolkovnik 1771 8. detsember kaptenleitnant 1777 21. aprill 2. järgu kapten 1779 1. jaanuar 1. järgu kapten 1782 28. juuni kapten brigadiri auastmes 1783 24. november kapten kindralmajori auastmes 1784 1. jaanuar kontradmiral 1793 9. veebruar viitseadmiral 1799 8. mai admiral

Autasud
40px Püha Georgi ordeni IV klass (1791)
40px Püha Anna ordeni I klass (1797)
40px Püha Andreas Esmakutsutu orden (1807, briljandid 1812)

Perekond
Ta abiellus 29. juulil 1792 Porkuni mõisniku kammerhärra Magnus Detloff von Tiesenhauseni (suri 1804) endise abikaasa Katharina Helene von Schwebsiga (1765–1824), kes oli Jõhvi mõisniku alampolkovnik Karl Friedrich von Schwebsi (1715–1782) ja Kuramaalt Perbone mõisast pärit Katharina Magdalena Elisabeth von Korffi (1741–1804) tütar.Genealogisches Handbuch der baltischen Ritterschaften. Teil: Estland. Bd III. Görlitz: Verlag E. U. Starke, 1930, lk 250 .

Abielust sündisid poeg ja kaks tütart. 
Maria Aleksejevna Spiridova (1800−1878). Abiellus ülemõuemeistri ja Moskva kuberneri krahv (aastast 1856) Vassili Dmitrijevitš Olsufjeviga (1796–1858).

Viited

Kirjandus
Nekrolog. Am 18. März d. J. starb hieselbst der Russisch-Kaiserliche Admiral, Haupt-Commandeur des Revalschen Ports, stellvertretende Militair-Gouverneur und Ritter des St. Alexander-Newsky Ordens in Brillanten, des St. Annen 1ster und des St. Georgen 4ter Classe, Alexey Spiridow. - Sohn des berühmten Admiralen, Grigory Spiridow ... Im Jahre 1813 kehrte er ... nach Reval wieder zurück, wo er auch sein thatenreiches Leben, in einem Alter von 75 Jahren, beschloss.... Reval. Andmed ESTERis
Веселаго, Ф. Ф. Общий морской списокъ. Часть V. Царствование Екатерины II. С−Я. Санктпетербургь: Типография Типография В. Демакова, 1890. Lk 115-118 .

Kategooria:Eestimaa aadlikud
Kategooria:Tallinna sadama peakomandörid
Kategooria:Vene Eestimaa kubermangu koosseis
Kategooria:Venemaa keisririigi admiralid
Kategooria:Püha Aleksander Nevski ordeni kavalerid
Kategooria:Püha Georgi IV klassi ordeni kavalerid
Kategooria:Püha Anna I klassi ordeni kavalerid
Kategooria:Tallinna Aleksander Nevski kalmistule maetud
Kategooria:Sündinud 1753
Kategooria:Surnud 1828